ananddey/assamese-wiki-corpus huggingface dataset:
সিদ্ধেশ্বৰী দেৱী

সিদ্ধেশ্বৰী দেৱী (; ১৯০৮ – ১৮ মাৰ্চ ১৯৭৭) বাৰাণসীৰ এগৰাকী কিংৱদন্তী হিন্দুস্তানী সংগীতৰ কণ্ঠশিল্পী আছিল। তেওঁক 'মা' বুলিও জনা গৈছিল। তেওঁৰ জন্ম ১৯০৮ চনত হৈছিল আৰু অতি কম বয়সতে মাক-দেউতাকক হেৰুৱাইছিল। তেওঁক ডাঙৰ দীঘল কৰে মাহীয়েক ৰাজেশ্বৰী দেৱীয়ে, যি এগৰাকী প্ৰখ্যাত কণ্ঠশিল্পী আছিল। ১৯৬৬ চনত ভাৰত চৰকাৰে তেওঁক পদ্মশ্ৰীৰে সন্মানীত কৰে।

সংগীত যাত্ৰা

সিদ্ধেশ্বৰীৰ মূল গুৰু বড়ে ৰামদাস আছিল যদিও তেওঁ দেৱাসৰ (মধ্যপ্ৰদেশৰ চহৰ) ৰাজাব আলি খান, লাহোৰৰ ইনায়ত খানৰ ওচৰতো প্ৰশিক্ষণ লৈছিল। তেওঁ 'খয়াল', 'থুমৰি' আৰু শাস্ত্ৰীয় সংগীতৰ ক্ষুদ্ৰ ৰূপ 'দাদৰা', 'চৈতি', 'কজৰী' আদি গাইছিল। বিশেষ বিশেষ অনুষ্ঠানত তেওঁ গোটেই নিশা তেওঁ সংগীত পৰিবেশন কৰিছিল; উদাহৰণ স্বৰূপে ক’ব পাৰি, মহাৰজা দাৰভাঙ্গাৰ দ্বাৰা আয়োজিত সমগ্ৰ নিশা জুৰি চলা 'নৌকা অভিযান'। ১৯৭৭ চনৰ ১৮ মাৰ্চত নতুন দিল্লীত তেওঁৰ মৃত্যু হয়। তেওঁৰ জীয়ৰী সবিতা দেৱীও এগৰাকী সংগীত-শিল্পী আৰু নতুন দিল্লীত বাস কৰে।

বঁটা-বাহন

১৯৬৬: সংগীত নাটক একাডেমী বঁটা
১৯৬৬: পদ্মশ্ৰী
১৯৭৩: ৰবীন্দ্ৰ ভাৰতী বিশ্ববিদ্যালয়ৰ দ্বাৰা সন্মানীয় ডি.লিট উপাধি
বিশ্বভাৰতী বিশ্ববিদ্যালয়ৰ দ্বাৰা দেশীকোত্তম উপাধি

তথ্য উৎস

বাহ্যিক সংযোগ

Short biography at Underscore Records
Fragments of her music can be heard from the collection at The Sangeet Kendra, Ahmedabad:
Picture at Kamat's Potpourri

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
কৰ্ণাটক বেংক

কৰ্ণাটক বেংক লিমিটেড হৈছে মাংগালোৰত অৱস্থিত ভাৰতীয় ব্যক্তিগত খণ্ডৰ বেংক। ই ২২খন ৰাজ্য আৰু ২খন কেন্দ্ৰীয় শাসিত অঞ্চলত ৯০৫টা শাখা, ১টা এক্সটেনচন কাউণ্টাৰ, ৯০০টা এটিএম, নেটৱৰ্ক থকা এটা ‘এ’ শ্ৰেণী অনুসূচিত বাণিজ্যিক বেংক। ইয়াৰ শ্বেয়াৰ এন এছ ই আৰু বি এছ ইত তালিকাভুক্ত কৰা হৈছে। বেংকটোৰ টেগলাইন হৈছে "ভাৰতত আপোনাৰ পৰিয়াল বেংক।"

ইতিহাস

১৯২৪ চনৰ ১৮ ফেব্ৰুৱাৰীত কৰ্ণাটক বেংক লিমিটেড প্ৰতিষ্ঠা কৰা হয় আৰু ১৯২৪ চনৰ ২৩ মে'ত ব্যৱসায় আৰম্ভ হয়। ইয়াৰ প্ৰতিষ্ঠাপকসকলে কৰ্ণাটকৰ দক্ষিণ কানাড়া জিলাৰ উপকূলীয় চহৰ মাংগালোৰত ইয়াক প্ৰতিষ্ঠা কৰে। দক্ষিণ কানাড়া অঞ্চলত সেৱা আগবঢ়াবলৈ বেংকটো সৃষ্টি কৰা প্ৰতিষ্ঠাপকসকলৰ ভিতৰত বি.আৰ. ব্যাসৰায় আচাৰ অন্যতম। ১৯৫৮ চনৰ পৰা ১৯৭৯ চনলৈকে কে এছ এন আদিগাই অধ্যক্ষ হিচাপে কাৰ্যনিৰ্বাহ কৰিছিল।

তথ্য সংগ্ৰহ

শ্ৰেণী:ভাৰতৰ বিত্তীয় প্ৰতিষ্ঠান
মাৰিয়া মেডিনা কোয়েলি

মাৰিয়া মেডিনা কোয়েলি (১৭৬৪ চনত চিয়াভেনাত – ১৮৪৬ চনত পিয়ানেলো লাৰিঅ'ত) (হেলেনা পাৰ্পেণ্টি নামেৰেও জনাজাত) ইটালীৰ এগৰাকী চিকিৎসক, উদ্ভাৱক আৰু উদ্ভিদবিজ্ঞানী আছিল।

মাৰিয়া আছিল চিকিৎসক চেবাষ্টিয়ান মদিনা কোয়েলিৰ কন্যা আৰু তেওঁৰ পত্নী ইছাবেলা বাটিষ্টেছা কোয়েলি যি মাৰিয়াৰ জন্ম হোৱা আলপাইন চহৰখনৰ অন্যতম বিশিষ্ট পৰিয়ালৰ আছিল। পাঁচটা সন্তানৰ ভিতৰত তেওঁ আছিল সৰু।

চিকিৎসা অধ্যয়ন

মাৰিয়াই দেউতাকে কৰা ধৰণে চিকিৎসা বিজ্ঞানৰ প্ৰতি আৰম্ভণিতে আগ্ৰহ প্ৰকাশ কৰিছিল, বিশেষকৈ ছমপক্সৰ মহামাৰী আৰু আৰম্ভণিৰ ভেকচিনৰ সম্ভাৱনাৰ প্ৰতি। বিষয়টো আগবঢ়াই নিবলৈ তেওঁ মিলানৰ চিকিৎসক লুইজি ছাকোৰ সৈতে চিঠি-পত্ৰ লিখিছিল।
তাই ছমপক্সৰ প্ৰতিষেধক প্ৰস্তুত কৰি নিজৰ আৰু পৰিয়ালৰ ওপৰত পৰীক্ষা কৰিলে (সেই সময়ত কোনো অস্বাভাৱিক পদ্ধতি নাছিল),
আৰু কোমো অঞ্চলত টিকাকৰণৰ প্ৰৱৰ্তনৰ কাৰণ তেওঁৰ প্ৰচেষ্টা বুলি কোৱা হয়।
পল্লৱী যোশী

পল্লৱী যোশী (; জন্ম: ৪ এপ্ৰিল ১৯৬৯) এগৰাকী ভাৰতীয় অভিনয় শিল্পী, লেখক আৰু চলচ্চিত্ৰ প্ৰযোজক, যিয়ে মূলতঃ হিন্দী চলচ্চিত্ৰ আৰু টেলিভিছনত কাম কৰে। চলচ্চিত্ৰ আৰু টেলিভিছনৰ বিস্তৃত কৰ্মজীৱনত পল্লৱীয়ে দুটা ৰাষ্ট্ৰীয় চলচ্চিত্ৰ বঁটাৰ উপৰিও আৰু ফিল্মফেয়াৰ বঁটাৰ বাবে মনোনয়ন আদি প্ৰশংসা লাভ কৰিছে।

পল্লৱীৰ জন্ম মুম্বাইৰ এটা মাৰাঠী পৰিয়ালত হয়। তেওঁ চাৰি বছৰ বয়সতে হিন্দী ছবি নাগ মেৰে সাথীত (১৯৭৩) সৰু চৰিত্ৰত অভিনয় কৰি চলচ্চিত্ৰৰ ক্ষেত্ৰখনত আত্মপ্ৰকাশ কৰে। শিশু শিল্পী হিচাপে অসংখ্য চলচ্চিত্ৰত অভিনয় কৰা পল্লৱীয়ে সমান্তৰাল চলচ্চিত্ৰ আন্দোলনত জড়িত হয় আৰু স্বীকৃতি আৰু প্ৰশংসা অৰ্জন কৰে। ভুজংগনয়না দশৱতাৰ (১৯৮৮), ৰিহাই (১৯৮৮),ৰুক্মাৱতী কি হাৱেলী (১৯৯১) আদি সমালোচকৰ দ্বাৰা প্ৰশংসিত ছবি, য’ত তেওঁ অভিনয় কৰিছিল। ৱহ চোকৰিৰ (১৯৯২) বাবে তেওঁ ৰাষ্ট্ৰীয় চলচ্চিত্ৰ বিশেষ জুৰী বঁটা লাভ কৰে। ইনছাফ কি আৱাজ (১৯৮৬), অন্ধা যুধ (১৯৮৭), মুজৰিম (১৯৮৯), সৌদাগৰ (১৯৯১), পনাহ (১৯৯২) আদি কেইবাখনো ব্যৱসায়িক ছবিত যোশীয়ে অভিনয় কৰিছিল। ইনছাফ কী আৱাজৰ বাবে তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটাৰ বাবে মনোনীত হয়। টেলিভিছনৰ উদ্যোগত তেওঁৰ কেৰিয়াৰ আৰু অধিক সম্প্ৰসাৰিত হয়। দূৰদৰ্শনৰ তালাছ (১৯৯২), আৰোহন (১৯৯৬-১৯৯৭), অল্পবিৰাম (১৯৯৮), জাষ্টুজু (২০০২-২০০৪) আদি অনুষ্ঠানে খ্যাতি আৰু জনপ্ৰিয়তা আনি দিয়ে। শেহতীয়া বছৰবোৰত পল্লৱীয়ে মূলতঃ তেওঁৰ স্বামী পৰিচালক বিবেক অগ্নিহোত্ৰীৰ সহযোগী ৰূপে কাম কৰি আহিছে। বিশেষকৈ দ্য তাছকেণ্ট ফাইলছ (২০১৯), আৰু দ্য কাশ্মীৰ ফাইলছৰ (২০২২) তেওঁ সহ-প্ৰযোজক। ইয়াৰে প্ৰথমখনৰ বাবে তেওঁ শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছে।

কৰ্মজীৱন

পল্লৱীয়ে সৰুতেই মঞ্চত অভিনয় কৰিবলৈ লয়। শিশুশিল্পী হিচাপে বদলা, আদমী সড়ক কা আদি ছবিত অভিনয় কৰে। দাদাত (১৯৭৯) তেওঁ এজন কুখ্যাত গেংষ্টাৰৰ শুদ্ধ পথলৈ অনা অন্ধ শিশুৰ চৰিত্ৰত অভিনয় কৰিছিল। আশীৰ দশকটোত তথা নব্বৈৰ দশকৰ প্ৰথমভাগত ৰুক্মাৱতী কী হাৱেলী, সুৰজ কা সাতৱাঁ ঘোড়া, তৃষাগ্নি (১৯৮৮), বঞ্চিত, ভুজায়ন দশৱতাৰ (১৯৯১) আৰু ৰিহাই আদি কলাত্মক ছবিত ছবিত অভিনয় কৰে। সৌদাগৰ, পনাহ, তেহেলকা, মুজৰিমকে ধৰি ব্যৱসায়িক বিগ বাজেটৰ ছবিতো ভগ্নী বা নায়িকাৰ বন্ধু হিচাপে সহযোগী চৰিত্ৰত তেওঁক দেখা গৈছিল। অন্ধা যুধত (১৯৮৮) বিশেষভাৱে সক্ষম ছোৱালী এজনীৰ চৰিত্ৰত অভিনয় কৰি ফিল্মফেয়াৰ ‘শ্ৰেষ্ঠ সহযোগী অভিনেত্ৰী’ৰ বঁটাৰ বাবে মনোনীত হয়। তেওঁ ৱহ চোকৰিত (১৯৯২) অভিনয় কৰি তেওঁ ৪১তম ৰাষ্ট্ৰীয় চলচ্চিত্ৰ বিশেষ জুৰী বঁটা পাবলৈ সক্ষম হৈছিল। শ্যাম বেনেগালৰ দ্য মেকিং অৱ দ্য মহাত্মাত (১৯৯৫) কস্তুৰবা গান্ধীৰ ভূমিকাত অভিনয় কৰে।

পল্লৱীয়ে আঞ্চলিক ভাষাৰ ছবিতো কাম কৰিছে। কে পি ছাছিৰ পৰিচালনাত নিৰ্মিত সমালোচকৰ প্ৰশংসিত মালয়ালম ছবি ইলায়ুম মুলুমত (১৯৯৪) তেওঁ কেন্দ্ৰীয় চৰিত্ৰ ‘শান্তা’ৰ ভূমিকাত আৰু লোকেশ পৰিচালিত কানাড়া ছবি ভুজংগায়না দশৱতাৰৰ এক গুৰুত্বপূৰ্ণ চৰিত্ৰত অভিনয় কৰিছে। ৰেনুকা চাহানী পৰিচালিত মাৰাঠী ছবি ৰীতাৰ মুখ্য চৰিত্ৰটোৰ বাবে পল্লৱীক কাষ্টিং কৰা হৈছিল।

৬৭ সংখ্যক ৰাষ্ট্ৰীয় চলচ্চিত্ৰ বঁটাত তেওঁ শ্ৰেষ্ঠ সহযোগী অভিনেত্ৰীৰ সন্মান লাভ কৰে। বিবেক অগ্নিহোত্ৰী পৰিচালিত দ্য কাশ্মীৰ ফাইলছৰ বাবে তেওঁক এই সন্মান দিয়া হয়; য’ত তেওঁ অধ্যাপিকা ৰাধিকা মেননৰ চৰিত্ৰত অভিনয় কৰিছিল।

তথ্যউৎস

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
শ্ৰেণী:মালায়ালম চলচ্চিত্ৰৰ অভিনেত্ৰী
শ্ৰেণী:কানাড়া চলচ্চিত্ৰৰ অভিনেত্ৰী
শ্ৰেণী:শ্ৰেষ্ঠ সহযোগী অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
ৰাজ সিংহ

মহাৰাণা ৰাজ সিংহ প্ৰথম (২৪ ছেপ্টেম্বৰ ১৬২৯ – ২২ অক্টোবৰ ১৬৮০) মেৱাৰ ৰাজ্যৰ মহাৰাণা আছিল (ৰাজত্ব ১৬৫২–১৬৮০), তেওঁ মহাৰাণা জগত সিংহৰ জ্যেষ্ঠ পুত্ৰ। তেওঁ মোগল সাম্ৰাজ্যৰ বিৰুদ্ধে যুঁজি বহুতো মোগল ভূ-খণ্ড নিজৰ অধীনলৈ আনে। তেওঁ ৰাজপুত-মোগল যুদ্ধত (১৬৭৯–১৭০৭) অংশ লৈ মোগলক পৰাস্ত কৰে।

প্ৰাৰম্ভিক অভিযান

মোগলৰ উত্তৰাধিকাৰ যুদ্ধ ১৬৫৮-৫৯ৰ সময়ত ঔৰংজেবকে ধৰি সকলো মোগল ৰাজকুমাৰে তেওঁক তেওঁলোকৰ সমৰ্থনত দল পঠিয়াবলৈ অনুৰোধ কৰিছিল যদিও মহাৰাণা আঁতৰি আছিল। ৰাজ সিঙে ঔৰংজেবৰ পৰা বাৰে বাৰে সহায়ৰ দাবীক আওকাণ কৰিছিল।

১৬৫৯ চনত ৰাজ সিংহই প্ৰথমে মেৱাৰ শাসনৰ অধীনত থকা যদিও পিছলৈ মোগলৰ আধিপত্যৰ অধীনত স্বাধীন ৰাজ্যত পৰিণত হোৱা ডুংগৰপুৰ, বনশ্বৰা আৰু দেৱলিয়াক আক্ৰমণ কৰে। এই শাসকসকলে মেৱাৰৰ আধিপত্য গ্ৰহণ কৰিছিল।. ৰাজ সিংহই একাধিকবাৰ ঔৰংজেৱৰ বিৰোধিতা কৰিছিল, এবাৰ কিষানগড়ৰ ৰাজকুমাৰী চাৰুমতীক মোগলৰ পৰা ৰক্ষা কৰিবলৈ আৰু এবাৰ ঔৰংজেবে আৰোপ কৰা জিজিয়া কৰক গৰিহণা দি। ছত্ৰপতি শিৱাজীয়ে এবাৰ ঔৰংজেৱক নিৰস্ত্ৰ নাগৰিকক আতংকিত কৰাৰ পৰিৱৰ্তে হিন্দুসকলৰ মুৰব্বী মেৱাৰৰ ৰাণাক জিজিয়া বিচাৰিবলৈ প্ৰত্যাহ্বান জনাই চিঠিৰ জৰিয়তে ঠাট্টা কৰিছিল।

ৰাজপুত যুদ্ধ (১৬৭৯–১৭০৭)

ৰাজপুত যুদ্ধৰ সময়ত (১৬৭৯–১৭০৭) ৰাণাই দুৰ্গাদাস ৰাথোৰক সাহায্য দিছিল আৰু মৰোৱাৰৰ অজিত সিংহৰ আত্মীয় হোৱাৰ বাবে ঔৰংজেৱৰ বিৰুদ্ধে বহু যুদ্ধ কৰিছিল, মাৰৱাৰৰ উত্তৰাধিকাৰীত্বত ঔৰংজেৱে হস্তক্ষেপ কৰাৰ চেষ্টাৰ বাবে মাৰোৱাৰৰ যশৱন্ত সিংহৰ মৃত্যুৰ পিছত সংঘাত আৰম্ভ হৈছিল। মোগলৰ হস্তক্ষেপৰ প্ৰতিৰোধ মূলতঃ দুৰ্গাদাস ৰাথোৰৰ অধীনত ৰাজপুত সম্ভ্ৰান্ত লোকসকলে আৰম্ভ কৰিছিল আৰু ৰাণা ৰাজ সিংহৰ সমৰ্থিত মোগল সাম্ৰাজ্য আৰু মাৰৱাৰৰ ৰাজপুতৰ মাজত সৰ্বাত্মক যুদ্ধৰ সূচনা হৈছিল। প্ৰায় ত্ৰিশ বছৰ ধৰি চলিছিল। ১৭০৭ চনৰ ৩ মাৰ্চত ঔৰংজেৱৰ মৃত্যু আৰু ১৭০৭ চনৰ ১২ মাৰ্চত ৰাথোৰসকলে যোধপুৰ দখল কৰাৰ পিছত এই বিদ্ৰোহৰ শিখৰত উপনীত হয়।

সাংস্কৃতিক কাৰ্যকলাপ

ৰাণা ৰাজ সিংহ হিন্দু পুৰোহিত আৰু মথুৰাৰ শ্ৰীনাথজী মূৰ্তিক মোগলৰ পৰা সুৰক্ষা দিয়াৰ বাবেও পৰিচিত; তেওঁ নাথদ্বাৰত ৰাখিছিল। ৰাজ সিংহই নিৰ্মাণ কৰা এই হ্ৰদটোক ৰাজসমুদ্ৰ বুলিও কোৱা হয়।

এই হ্ৰদটোৱে কৃষকসকলক পৰ্যাপ্ত পানী প্ৰদান কৰিছিল যাৰ ফলত উৎপাদন বৃদ্ধি পাইছিল আৰু দুৰ্ভিক্ষত আক্ৰান্ত অঞ্চলসমূহক সকাহ পাইছিল।

মৃত্যু আৰু উত্তৰাধিকাৰ

|Cenotaph_of_Maharana_Raj_Singh_I_at_Oda_village
অৱশেষত মোগল সম্ৰাট ঔৰংজেৱে নিযুক্ত কৰা ৰাণাৰ নিজৰ লোকে ৰাণাক বিষ দিয়ে। ১৬৮০ চনৰ ২২ অক্টোবৰত ৰাজসামন্দৰ ওদা গাঁৱত তেওঁৰ মৃত্যু হয়। মোগল দৰবাৰৰ প্ৰভাৱত কিছুমান সম্ভ্ৰান্ত লোকে তেওঁক বিষ পান কৰাইছিল। তেওঁৰ লগতে তেওঁৰ নিষ্ঠাবান আত্মবিশ্বাসী তথা যোদ্ধা-কবি চৰণ আস্কাৰন দধিবাদী(খেমৰাজৰ পুত্ৰ) যি ওড়াৰ জাগীৰদাৰ আছিল, তেওঁও বিষাক্ত খাদ্য সেৱন কৰি মহাৰাণাৰ কাষতে মৃত্যুবৰণ কৰে। এওঁলোকৰ স্মৃতিসৌধ (ছাত্ৰিছ) এতিয়াও ওদা গাঁৱত অৱস্থিত। তেওঁৰ পিছত তেওঁৰ পুত্ৰ জয় সিংহ ৰাজপাটত বহে

তথ্যসূত্ৰ

শ্ৰেণী:ছিছোদিয়া বংশ
ৰঘুনাথ দাস মহন্ত

ৰঘুনাথ দাস মহন্ত ১৮শ শতিকাৰ এজন অসমীয়া লেখক। তেওঁ শ্ৰীমন্ত শংকৰদেৱৰ শিষ্য সতানন্দ বৰভকতৰ সপ্তম পুৰুষ। ৰামায়ণক ভিত্তি কৰি তেওঁ শত্ৰুঞ্জয়, অদ্ভুত ৰামায়ণ আৰু কথা ৰামায়ণ নামৰ তিনিখন গ্ৰন্থ ৰচনা কৰিছিল। ইণ্ডো-আৰ্য মূলৰ যিকোনো ভাষাত "কথা ৰামায়ণে"ই প্ৰথম গদ্যত ৰচিত ৰামায়ণ।

বংশ পৰিচয়

তেওঁৰ পিতৃৰ নাম আছিল কৃষ্ণনাথ মহন্ত। ৰঘুনাথ মহন্তৰ জীৱন সম্পৰ্কে সঠিক সমল পোৱা নাযায়। বিভিন্ন পণ্ডিতে এই বিষয়ে মন্তব্য আগবঢ়াইছে, যদিও প্ৰকৃত সময় নিৰ্ণয় হোৱা নাই বুলিয়েই ক'ব পাৰি।

ৰঘুনাথ মহন্তৰ প্ৰথম কাব্যগ্ৰন্থ শত্ৰুঞ্জয়ত এনেদৰে আত্মপৰিচয় দাঙি ধৰিছে-

শংকৰদেৱৰ শিষ্য সতানন্দ বৰভকতৰ প্ৰথম পুত্ৰ জয়কৃষ্ণৰ নাতি হৰিকৃষ্ণই দৈয়াঙৰ এলেঙি সত্ৰ প্ৰতিষ্ঠা কৰিছিল। হৰিকৃষ্ণৰ পুত্ৰ কৃষ্ণনাথ, কৃষ্ণনাথৰ পুত্ৰ ৰঘুনাথ মহন্ত।

অসমীয়া সাহিত্যৰ ইতিহাসকাৰ সত্যেন্দ্ৰনাথ শৰ্মাই শংকৰদেৱৰ লগত ৰঘুনাথ মহন্তৰ ব্যৱধান দুশ বছৰৰো অল্পাধিক বুলি মন্তব্য কৰিছে। শেষৰখন ৰচনা কথা ৰামায়ণৰ অযোধ্যাকাণ্ডৰ শেষত – “সমাপ্তোয়ং কাণ্ডংশকে ১৭০৩।।” উল্লেখ থকাৰ পৰা গ্ৰন্থখনৰ ৰচনাৰ শেষ সময়সীমা ১৭০৩ শকত, অৰ্থাৎ ১৭৮১ চন বুলি অনুমান কৰিব পাৰি। তাৰ পৰাই অনুমান কৰিব পাৰি যে তেওঁ ১৭৮১ চনৰ সমসাময়িক সময়লৈকে জীয়াই আছিল।

তেওঁৰ একমাত্ৰ গদ্য পুথি "কথা ৰামায়ণ"। এইখন তেওঁৰ শেষ বয়সৰ ৰচনা বুলি ধাৰণা কৰা হয়। আধুনিক প্ৰাদেশিক ভাষাত ৰচিত এইখনেই প্ৰাচীনতম গদ্য ৰামায়ণ। ইয়াত তেওঁ আদিকাণ্ড, অয্যোধাকাণ্ড আৰু অৰণ্যকাণ্ড গদ্য ৰূপত উপস্থাপন কৰিছে। শিষ্ট নামৰ লেখক এজনে 'কিষ্কিন্ধ্যাকাণ্ড' ৰচনা কৰি এই ৰামায়ণত সংযোজন কৰে। ৰঘূনাথ মহন্তৰ গদ্যৰ ভাষাত অংকীয়া নাট ব্ৰজাৱলীৰ প্ৰভাৱো পৰিছে।

তথ্য সংগ্ৰহ

বাহ্যিক সংযোগ

অসমীয়া ৱিকিউৎসত অদ্ভুত ৰামায়ণৰ সম্পূৰ্ণ পাঠ

শ্ৰেণী:অসমীয়া কবি
শ্ৰেণী:উত্তৰ-শংকৰী যুগৰ লেখক
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
তথ্য প্ৰযুক্তি আইন ২০০০

তথ্য প্ৰযুক্তি আইন, ২০০০ (; চমু নাম , বা ) হ’ল ভাৰতীয় সংসদৰ এখন আইন (২০২০ চনৰ ২১ নং নথি) যিখনে ২০০০ চনৰ ১৭ অক্টোবৰৰ পৰা কাৰ্যকৰী হয়। ই চাইবাৰ ক্ৰাইম আৰু ইলেকট্ৰনিক বাণিজ্যৰ লেনদেনৰ ওপৰত গুৰুত্ব আৰোপ কৰা ভাৰতৰ প্ৰাথমিক আইন।

পটভূমি

আন্তৰ্জাতিক বাণিজ্য আইন সম্পৰ্কীয় যুক্তৰাষ্ট্ৰৰ আয়োগটোৱে ১৯৯৬ চনত ইলেক্ট্ৰনিক বাণিজ্যৰ ওপৰত এখন আদৰ্শ আইন (Model Law) যুগুত কৰিছিল। ৰাষ্ট্ৰসংঘৰ সাধাৰণ পৰিষদে ১৯৯৭ চনৰ ৩০ জানুৱাৰী তাৰিখে প্ৰস্তাৱ (Resolution) নং ৫১/১৬২ ৰ জৰিয়তে ইয়াৰ সদস্যভুক্ত ৰাষ্ট্ৰসমূহে তথাকথিত আদৰ্শ আইনখনক সংশোধিত আকাৰত বলবৎকৰণত অনুকূল বিবেচনা কৰে। আদৰ্শ আইনখনে ইলেক্ট্ৰনিক যোগাযোগ ব্যৱস্থা লগতে কাগজ সৰ্বস্ব যোগাযোগ পদ্ধতি প্ৰয়োগকাৰীসকলক সুষম আইনী প্ৰতিৰক্ষা প্ৰদানত গুৰুত্ব আৰোপ কৰে। ভাৰত চৰকাৰেও ইয়াৰ আন্তৰ্জাতিক দায়বদ্ধতা ৰক্ষণাবেক্ষণ দিয়াৰ উদ্দেশ্যে ২০০০ চনত প্ৰযুক্তি সম্পৰ্কীয় এখন আইন বলবৎ কৰে, যাক তথ্য প্ৰযুক্তি আইন ২০০০ বুলি জনা যায়।

এই তথ্য প্ৰযুক্তি বিলখন ২০০০ চনৰ বাজেট অধিবেশনত সন্মতি পাইছিল আৰু ৰাষ্ট্ৰপতি কে.আৰ. নাৰায়ণনৰ দ্বাৰা ২০০০ চনৰ ৯ মেত স্বাক্ষৰিত হৈছিল। বিলখন তৎকালীন তথ্য প্ৰযুক্তি মন্ত্ৰী প্ৰমোদ মহাজনৰ নেতৃত্বত এটি দলৰ কৰ্মকৰ্তাৰ দ্বাৰা চূড়ান্ত কৰা হৈছিল।

সংক্ষেপ

তথ্য প্ৰযুক্তি আইনত ৪টা অনুচ্ছেদ, ১৩টা অধ্যায় আৰু ৯৪টা ধাৰা সন্নিৱিষ্ট হৈ আছে। এই আইনখন সমগ্ৰ ভাৰততে প্ৰযোজ্য। কোনো অপৰাধ যদি ভাৰতৰ অৱস্থিতত কোনো কম্পিউটাৰ বা নেটৱৰ্কৰ সৈতে জড়িত হৈ থাকে, তেন্তে অন্যান্য জাতীয়তাৰ ব্যক্তিকো এই আইনৰ জৰিয়তে আটক কৰিব পাৰিব।

এই আইনত বিভিন্ন সংশোধনেৰে ৪টা অনুচ্ছেদ সংযোজিত কৰা হৈছে-
ভাৰতীয় দণ্ডবিধি আইন ১৮৬০ (IPC 1860)
ভাৰতীয় সাক্ষ্য অধিনিয়ম ১৮৭২ (Indian Evidence Act 1872)
বেংকৰ সাক্ষ্য আইন ১৮৯১ (BEA 1891)
ভাৰতীয় ৰিজাৰ্ভ বেংক আইন ১৯৩৪ (RBIA 1934)

চাইবাৰ সুৰক্ষিত কৰি থকা অনালাভকাৰী প্ৰতিষ্ঠানসমূহ

Information Sharing and Analysis (ISAC), New Delhi (
End Now Foundation, Hyderabad. (
Incognito Forensic Foundation, Bangalore, Chennai
Filternet Foundation, Uttar Pradesh, Varanasi (

লগতে পঢ়ক

তথ্যসূত্ৰ

বাহ্যিক সংযোগ

শ্ৰেণী:ভাৰতৰ আইন
চুজান বাৰ্ণ

চুজান বাৰ্ণ (ইংৰাজী: Suzanne Berne; জন্ম ১৭ জানুৱাৰী, ১৯৬১) এগৰাকী আমেৰিকান ঔপন্যাসিকা। তেওঁ গ্ৰাম্য চহৰত ঘটা অপ্ৰত্যাশিত পাৰিবাৰিক আৰু মনস্তাত্ত্বিক নাটকৰ আধাৰত চৰিত্ৰৰ বিশ্লেষণ কৰাৰ বাবে জনাজাত। বাৰ্ণৰ প্ৰথম উপন্যাস, এ ক্ৰাইম ইন দা নেইবাৰহুড-এ ১৯৯৯ চনৰ অৰেঞ্জ প্ৰাইজ ফৰ ফিকচন লাভ কৰিছিল।

জীৱন

বাৰ্ণে জৰ্জটাউন ডে স্কুলত অধ্যয়ন কৰিছিল। তেওঁ ৱেছলিয়ান বিশ্ববিদ্যালয় আৰু আইৱা ৰাইটাৰ্ছ ৱৰ্কশ্বপত শিক্ষা গ্ৰহণ কৰিছিল আৰু নেশ্যনেল এনডাউমেণ্ট ফৰ দা আৰ্টছৰ ফেলোশ্বিপ লাভ কৰিছিল। বাৰ্ণে হাৰ্ভাৰ্ড বিশ্ববিদ্যালয় আৰু ৱেলেছলী কলেজ দুয়োখনতে অধ্যাপনা কৰিছে। তেওঁ বষ্টন কলেজৰ ইংৰাজী বিষয়ৰ এগৰাকী সহযোগী অধ্যাপিকা।

বাৰ্ণ বৰ্তমান তেওঁৰ স্বামী আৰু দুই জীয়ৰীৰ সৈতে বষ্টনত বাস কৰে।

কেৰিয়াৰ

বাৰ্ণৰ প্ৰথম উপন্যাস এ ক্ৰাইম ইন দা নেইবাৰহুড-এ অৰেঞ্জ প্ৰাইজ লাভ কৰিছিল। ১৯৭২ চনৰ পটভূমিত ৰচিত এই উপন্যাসখন দহবছৰীয়া মাৰ্শাৰ চকুৰে বৰ্ণনা কৰা হৈছে। ইয়াত ৱাশ্বিংটন ডি.চি.ৰ এখন শান্ত চহৰত এজন কিশোৰৰ হত্যাকাণ্ড আৰু সেই সময়ত সংঘটিত হোৱা ৱাটাৰগেট কেলেংকাৰীৰ ঘটনাৱলী দাঙি ধৰা হৈছে।

দ্য ঘোষ্ট এট দা টেবল নামৰ উপন্যাসখনে দুগৰাকী ভগ্নীৰ জীৱনৰ একেটা ইতিহাসৰে দুটা ভিন্ন সংস্কৰণৰ মাজত থকা নাটকীয়তাক অন্বেষণ কৰিছে।

এ পাৰফেক্ট এৰেঞ্জমেণ্টত এটা সাধাৰণ চহৰীয়া পৰিয়াল আৰু তেওঁলোকৰ অত্যন্ত নিপুণ আয়াগৰাকীৰ মাজত থকা জটিল আৰু ক্ৰমান্বয়ে আমনিদায়ক হৈ পৰা সম্পৰ্কৰ কথা কোৱা হৈছে।

কৰ্মৰাজি

লেডিছ, জেণ্টলমেন, ফ্ৰেণ্ডছ এণ্ড ৰিলেচনছ, আইৱা বিশ্ববিদ্যালয়, ১৯৮৫
এ ক্ৰাইম ইন দা নেইবাৰহুড° এ নভেল, এলগনকুইন বুকছ, ১৯৯৭,
দ্য ঘোষ্ট এট দা টেবল, এলগনকুইন বুকছ, ১৯৯৭, (পুনৰ মুদ্ৰণ ২০০৭, )
এ পাৰফেক্ট এৰেঞ্জমেণ্ট: এ নভেল, এলগনকুইন বুকছ, ২০০১,
মিচিং লুচিল: মেমৰীজ অৱ দা গ্ৰেণ্ডমাদাৰ আই নেভাৰ নিউ, এলগনকুইন বুকছ অৱ চেপেল হিল, ২০১০,
দ্য ডগছ অৱ লিটলফিল্ড, চাইমন এণ্ড শ্বুষ্টাৰ, ২০১৬,

তথ্যসূত্ৰ

বাহ্যিক সংযোগ

Suzanneberne.net

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ঔপন্যাসিক
শ্ৰেণী:লেখিকা
আনন্দ বক্সী

আনন্দ বক্সী (২১ জুলাই ১৯৩০ — ৩০ মাৰ্চ ২০০২) জনপ্ৰিয় ভাৰতীয় কবি আৰু হিন্দী চলচ্চিত্ৰৰ গীতিকাৰ আছিল। ব্ৰিটিছ ঔপনিৱেশিক শাসনৰ সময়ত পঞ্জাৱ প্ৰদেশৰ ৰাৱালপিণ্ডি (বৰ্তমানৰ পাকিস্তান)ত এখেতৰ জন্ম হৈছিল। ১৯৪৭ চনত ভাৰত বিভাজনৰ সময়ত পৰিয়ালৰ সৈতে লক্ষ্ণৌলৈ আহি থাকিবলৈ লয়। তেওঁৰ কেৰিয়াৰৰ সময়ছোৱাত তেওঁ ৪ বাৰকৈ শ্ৰেষ্ঠ গীতিকাৰ বাবে ফিল্মফেয়াৰ বঁটা লাভ কৰে। ৩০০ৰো অধিক ছবিত ৬০০০ৰো অধিক চলচ্চিত্ৰ গীত লিখিছিল।

প্ৰাথমিক জীৱন

আনন্দ বক্সী (আনন্দ প্ৰকাশ বৈদ)ৰ জন্ম হৈছিল ব্ৰিটিছ ভাৰতৰ পঞ্জাব প্ৰদেশৰ ৰাৱালপিণ্ডিত (বৰ্তমান পাকিস্তানৰ পঞ্জাৱত), ১৯৩০ চনৰ ২১ জুলাইত বৈদ বংশৰ মহিয়াল ব্ৰাহ্মণ পৰিয়ালত। এই পৰিয়ালটো দিল্লীত উপস্থিত হয়, ভাৰত বিভাজনৰ পিছত আৰু তাৰ পিছত পুনেলৈ প্ৰব্ৰজন কৰে, তাৰ পিছত মীৰুটলৈ আৰু অৱশেষত দিল্লীত বসতি স্থাপন কৰে।

১৯৫৮ চনৰ পৰা কেইখনমান চিনেমাৰ বাবে গীত লিখাৰ পিছত ১৯৬২ চনত প্ৰথমবাৰৰ বাবে ৰাজ কাপুৰক প্ৰযোজক হিচাপে লৈ কল্যাণজী-আনন্দজীৰ সংগীত মেহেন্দী লাগী মেৰে হাথ (১৯৬২) ছবিখনৰ জৰিয়তে সফলতা লাভ কৰে।

তেওঁ গীত গোৱা উল্লেখযোগ্য ছবিসমূহ হ'ল:
শ্বোলে (১৯৭৫), য'ত তেওঁ কিশোৰ কুমাৰ, মন্না দে আৰু ভূপিন্দৰৰ সৈতে কাৱালী "চান্দ স কই চেহেৰা" গাইছিল, (গীতটো ভিনাইলত মুক্তি পাইছিল, কিন্তু বৈশিষ্ট্যপূৰ্ণ ছবিত নহয়)

মৃত্যু

জীৱনৰ শেষৰ ফালে তেওঁ হৃদযন্ত্ৰ আৰু হাওঁফাওঁৰ ৰোগত আক্ৰান্ত হৈছিল। ২০০২ চনৰ মাৰ্চ মাহত তেওঁ নানাৱতী চিকিৎসালয়ত হৃদযন্ত্ৰৰ সৰু অস্ত্ৰোপচাৰৰ সময়ত বেক্টেৰিয়াৰ সংক্ৰমণত আক্ৰান্ত হয়। ২০০২ চনৰ ৩০ মাৰ্চত একাধিক অংগ বিকল হোৱাৰ বাবে তেওঁৰ মৃত্যু হয়।

তথ্য সংগ্ৰহ

শ্ৰেণী:ভাৰতীয় গীতিকাৰ
শ্ৰেণী:মৃত ব্যক্তি
শ্ৰেণী:ফিল্মফেয়াৰ বঁটা বিজয়ী
ভাস্কৰ হাজৰিকা

ভাস্কৰ হাজৰিকা ৰাষ্ট্ৰীয় চলচ্চিত্ৰ বঁটা বিজয়ী অসমীয়া চলচ্চিত্ৰ পৰিচালক৷ তেওঁ পৰিচালনা কৰা চলচ্চিত্ৰসমূহ হ'ল – কথানদী (২০২৫), আমিষ (২০১৯), আৰু এমুঠি পুঠি (২০২২) (লেখক হিচাপে)। অন্ধকাৰ আৰু জটিল বিষয়বস্তুৰ সন্ধানৰ বাবে তেওঁৰ চলচ্চিত্ৰসমূহ পৰিচিত। কথানদী আৰু এমুঠি পুঠি চলচ্চিত্ৰই নিজ নিজ বছৰত শ্ৰেষ্ঠ অসমীয়া বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে।

তথ্যসূত্ৰ

বাহ্যিক সংযোগ

শ্ৰেণী:অসমীয়া ভাষাৰ চলচ্চিত্ৰ পৰিচালক
এছিয়া মহাদেশ পৰা অস্কাৰ বঁটা বিজয়ী আৰু মনোনীতৰ তালিকা

বিশ্বৰ সৰ্ববৃহত্ মহাদেশ এছিয়া জনসংখ্য়াৰ ফালৰ পৰাও সৰ্বোচ্চ। সেই অনুপাতে মহাদেশখনৰ মুঠ ৪৪ খন দেশৰ বিভিন্ন পৰিচালকে নিৰ্মাণ কৰা বিভিন্ন চলচিত্ৰ বিশ্বৰ সৰ্বোত্তম চলচিত্ৰ বঁটা অস্কাৰৰ বাবে বিভিন্ন সময়ত নিৰ্বাচিত হৈছে আৰু বঁটাও লাভ কৰিবলৈ সক্ষম হৈছে।

চলচিত্ৰ শিতানত অস্কাৰলৈ নিৰ্বাচিত হোৱা আৰু বঁটা জয় কৰা চলচিত্ৰসমূহৰ তালিকা তলত দিয়া ধৰণৰঃ

শ্ৰেষ্ঠ বোলছবি শিতানত এছিয়া মহাদেশৰ পৰা নিৰ্বাচিত আৰু বঁটা বিজয়ী চলচিত্ৰৰ তালিকাঃ

শ্ৰেষ্ঠ বোলছবি
বৰ্ষ
নাম
দেশ
বোলছবি
স্থিতি
মাইলৰ খুটি / দ্ৰষ্টব্য
১৯৭৩
উইলিয়াম পিটাৰ ব্লেটী
/
The Exorcist

লেবানন বংশোদ্ভৱ।
শ্ৰেষ্ঠ ছবিৰ বাবে মনোনীত হোৱা এছিয়ান বংশৰ প্ৰথমজন আমেৰিকান।
১৯৮০
ৰ'নাল্ড এল শ্বৱাৰী
Ordinary People

লেবানন বংশোদ্ভৱশ্ৰেষ্ঠ ছবিৰ বাবে বিজয়ী হোৱা এছিয়ান বংশৰ প্ৰথমজন আমেৰিকান।
১৯৮৪
A Soldier's Story

১৯৮৬
ইছমাইল মাৰ্চেণ্ট
/
A Room with a View

ভাৰতীয় বংশোদ্ভৱ.
১৯৮৮
হেংক মুঞ্জিয়ান
/
Dangerous Liaisons

আমেৰিকান বংশোদ্ভৱ
১৯৮৯
টনি থমাছ
/
Dead Poets Society

লেবানন বংশোদ্ভৱ
১৯৮৯
এ. কিটমেন হো
/
Born on the Fourth of July

চীনা বংশোদ্ভৱপ্ৰথম ভাৰতীয়-আমেৰিকান যি শ্ৰেষ্ঠ বোলছবিৰ বাবে মনোনীত
১৯৯১
JFK

১৯৯২
ইছমাইল ব্যৱসায়ী
/
Howards End

ভাৰতীয় বংশোদ্ভৱ.
২০০০
এং লিউইলিয়াম কং হো লি-কং

Crouching Tiger, Hidden Dragon

তিনিও চীনা বংশোদ্ভৱ
২০১১
থমাচ লংমেন
/
The Artist

লেবানন বংশোদ্ভৱ
২০১২
এং লি

Life of Pi

টাইৱানীজ
কোৰিয়ান-আমেৰিকান
ক্লৌ জুৱান

Nomadland

চীনা বংশোদ্ভৱ
২০২১
টেৰুহিছা য়ামামাটো

Drive My Car

জাপানী
টানিয়া চেঘাটচিন
/
The Power of the Dog

আমেৰিকান বংশোদ্ভৱ
২০২২
জনাথান ৱাং
/
Everything Everywhere All at Once
rowspan=2
দুয়ো চীনা বংশোদ্ভৱ
ডেনিয়েল খোৱান
//

তথ্যসূত্ৰঃ
আনন্দ (চলচ্চিত্ৰ)

আনন্দ (Anand) ১৯৭১ চনত মুক্তিপ্ৰাপ্ত এখন হিন্দী ভাষী ভাৰতীয় চলচ্চিত্ৰ। হৃষিকেশ মুখাৰ্জীৰ দ্বাৰা পৰিচালিত চলচ্চিত্ৰখনৰ মুখ্য ভূমিকাত অভিনয় কৰিছে ৰাজেশ খান্নাই। অমিতাভ বচ্চন, সুমিতা সন্যাল, ৰমেশ দেৱ আৰু সীমা দেৱ আছিল সহকাৰী অভিনয় শিল্পী।

সংলাপসমূহ

আনন্দ সেহগাল

বাবুমোশাই, জীৱনটো ডাঙৰ হ’ব লাগে, দীঘল নহয়।
যেতিয়ালৈ জীৱিত আছোঁ তেতিয়ালৈ মৰা নাই, যেতিয়া মৰি যাওঁ তেতিয়াটো ময়েই নাই।
আমি আহিবলগীয়া দুখখিনিক টানি-আজুৰি বৰ্তমানৰ সুখলৈ লৈ আহোঁ, আৰু বৰ্তমানৰ সুখখিনিত বিষ মিহলি কৰি দিওঁ।

ভাস্কৰ বেনাৰ্জী

আনন্দ মৰা নাই, আনন্দ নমৰে।

শ্ৰেণী:হিন্দী চলচ্চিত্ৰ
ডী ডী অসম

ডী ডী অসম হৈছে ভাৰতৰ চৰকাৰী প্ৰতিষ্ঠান প্ৰচাৰ ভাৰতীৰ দ্বাৰা পৰিচালিত অসমকেন্দ্ৰীক টেলিভিছন চেনেল। পূৰ্বতে এই চেনেলটোক গুৱাহাটী দূৰদৰ্শন কেন্দ্ৰ তথা ডী ডী নৰ্থ ইষ্ট নামেৰে জনা গৈছিল। ১ ডিচেম্বৰ ২০১৯ তাৰিখৰ পৰা ডী ডী অসমৰ পৰীক্ষামূলক সম্প্ৰচাৰ আৰম্ভ হয়। ২০২০ চনৰ ৪ আগষ্টত চেনেলটোক আনুষ্ঠানিক ৰূপে মুকলি কৰা হয় আৰু ই ডী ডী নৰ্থ ইষ্ট চেনেলৰ স্থান লয়।

ইতিহাস

আৰম্ভণিতে ডী ডী নৰ্থ ইষ্ট উত্তৰ-পূব ভাৰতৰ এক সংযুক্ত চেটেলাইট চেনেল আছিল য'ত অসমীয়া, ইংৰাজী, হিন্দীৰ উপৰিও উত্তৰ-পূব ভাৰতৰ বিভিন্ন ভাষাত অনুষ্ঠান সম্প্ৰচাৰিত হৈছিল। এই চেনেলত গুৱাহাটীৰ লগতে উত্তৰ-পূব ভাৰতৰ আন আন দূৰদৰ্শন কেন্দ্ৰ যেনে: আগৰতলা, ক'হিমা, ইম্ফল, শিলচৰ, ডিব্ৰুগড়, তুৰা, আইজল, ইটানগৰ আৰু শ্বিলঙ কেন্দ্ৰৰ পৰাও অনুষ্ঠান সম্প্ৰচাৰিত কৰা হৈছিল। অনুষ্ঠানসমূহ প্ৰধানকৈ জ্ঞানমূলক, কৃষি, স্বাস্থ্য, তথ্যমূলক, ধাৰাবাহিক আৰু বাতৰি। দূৰদৰ্শনত প্ৰথম অসমীয়া বাতৰি সম্প্ৰচাৰিত হৈছিল ১৯৯২ চনত।

অসমৰ বিভিন্ন অনুষ্ঠান প্ৰতিষ্ঠানসমূহে অসমৰ বাবে এক সূকীয়া ২৪ ঘণ্টীয়া দূৰদৰ্শন চেনেলৰ দাবী কৰি আহিছিল। আৰু তাৰ পৰিপ্ৰেক্ষিতত ১ ডিচেম্বৰ ২০১৯ তাৰিখৰ পৰা ডী ডী অসমৰ পৰীক্ষামূলক সম্প্ৰচাৰ আৰম্ভ হয় আৰু ই ডী ডী নৰ্থ ইষ্ট চেনেলৰ স্থান লয়।

অনুষ্ঠান

বৰ্তমান সম্প্ৰচাৰিত অনুষ্ঠান

বাতৰি
সুপ্ৰভাত অসম
নমস্কাৰ অসম
গীতমালা
ৰূপালী ঢৌ
সোণালী গীত
চাহ গছৰ মাজে মাজে
কৃষি দৰ্শন
আজিৰ অতিথি
আলোকপাত
গৌৰৱময় ঐতিহ্য
জনকৃষ্টি
উদ্যম
আখলৰ জুতি
সুৰভী
অৰ্দ্ধ আকাশ
জীৱন মধুৰ
নতুন ৰেঙনি
ক্ৰীড়াঙ্গন
A Day in a Village
Campus Campus

ধাৰাবাহিক
অন্তৰ্দাহ
কাহিনী

চক্ৰবেহু
লটিঘটি

পূৰ্বৰ অনুষ্ঠান

পূৰ্বৰ দূৰদৰ্শন কেন্দ্ৰ গুৱাহাটীৰ অনুষ্ঠান:
ধাৰাবাহিক

শাহুআই
জীতু নীতুৰ অভিযান
সুৰঙ্গৰ শেষত
বৃকোদৰ বৰুৱাৰ বিয়া
দয়াৰাম
বিদেশত আপোন মানুহ

তথ্য সংগ্ৰহ

শ্ৰেণী:দূৰদৰ্শন কেন্দ্ৰ
শ্ৰেণী:অসমৰ প্ৰচাৰ মাধ্যম
ত্ৰিকোণমিতি

|

ত্ৰিকোণমিতি গণিতৰ এটি শাখা, য’ত ত্ৰিভুজৰ পৰা উত্পন্ন হোৱা বহুভুজবোৰৰ বিষয়ে অধ্যয়ন কৰা হয়। শাব্দিক অৰ্থ বুজালে ত্ৰিভুজৰ পৰিমাপ লোৱা এটি অধ্যয়ন। ইয়াত ত্ৰিভুজৰ কোণ, বাহু আৰু সিহঁতৰ মধ্যকাৰ সম্পৰ্ক ব্যৱহাৰ কৰি বিভিন্ন সমস্যাৰ সমাধান উলিওৱা হয়। ত্ৰিকোণমিতি শব্দৰ ইংৰাজী প্ৰতিশব্দ হৈছে “Trigonometry”। এই শব্দটি আকৌ গ্ৰীক শব্দ trigōnon অৰ্থাৎ ত্ৰিভুজ আৰু metron অৰ্থাৎ পৰিমাপৰ পৰা উদ্ভৱ হৈছে।

ত্ৰিকোণমিতিত সমকোণী ত্ৰিভুজৰ অধ্যয়নক সকলোতকৈ গুৰুত্বপূৰ্ণ স্থান দিয়া হয়।

nail|

ত্ৰিকোনমিতিৰ কোণৰ মানসমুহৰ তালিকা প্ৰস্তুত

নিম্নোক্ত তালিকাত কিছুমান প্ৰধান কোণৰ ত্ৰিকোনমিত্ৰিক মান দেখুওৱা হৈছে:-

θ
জ্যা
কোণ
স্পৰ্শক
বহুভুজ
ভুজ
0°

30°

45°

60°

90°

তথ্য সংগ্ৰহ

গ্ৰন্থপঞ্জী

Christopher M. Linton (2004). From Eudoxus to Einstein: A History of Mathematical Astronomy . Cambridge University Press.
Weisstein, Eric W. "Trigonometric Addition Formulas". Wolfram MathWorld. Weiner.

বাহ্যিক সংযোগ

Trigonometric Delights, by Eli Maor, Princeton University Press, 1998. Ebook version, in PDF format, full text presented.
Trigonometry by Alfred Monroe Kenyon and Louis Ingold, The Macmillan Company, 1914. In images, full text presented.
Benjamin Banneker's Trigonometry Puzzleat
Dave's Short Course in Trigonometry by David Joyce of Clark University

শ্ৰেণী:জ্যামিতি
শ্ৰেণী:গণিত
মাল্যদান

মাল্যদান ১৯৭১ চনত মুক্তি পোৱা ৰবীন্দ্ৰনাথ ঠাকুৰৰ এটা চুটিগল্পৰ আধাৰত নিৰ্মিত আৰু অজয় কৰ পৰিচালিত এখন ভাৰতীয় বঙালী ছবি আৰু ইয়াত সৌমিত্ৰ চেটাৰ্জী, সাবিত্ৰী চেটাৰ্জী আৰু নন্দিনী মালিয়াই মুখ্য চৰিত্ৰত অভিনয় কৰিছে। ঠাকুৰৰ গল্পত নিৰ্দোষী প্ৰেমৰ এক কৰুণ কাহিনী বৰ্ণিত হৈছে। ১৮তম ৰাষ্ট্ৰীয় চলচ্চিত্ৰ বঁটাত এই ছবিখনে বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক লাভ কৰে।

ভাৰতৰ ৰাষ্ট্ৰীয় চলচ্চিত্ৰ আৰ্কাইভৰ দ্বাৰা মাল্যদান পুনৰুদ্ধাৰ আৰু ডিজিটেলাইজ কৰা হৈছে।

অভিনয় শিল্পী

যতীনৰ চৰিত্ৰত সৌমিত্ৰ চেটাৰ্জী
কুৰানীৰ চৰিত্ৰত নন্দিনী মালিয়া
পতলৰ চৰিত্ৰত সাবিত্ৰী চেটাৰ্জী
হৰকুমাৰবাবুৰ চৰিত্ৰত শৈলেন গংগোপাধ্যায়
মালীৰ চৰিত্ৰত ভানু বেনাৰ্জী
মালীৰ পত্নীৰ চৰিত্ৰত গীতা দে
জ্যেষ্ঠ চিকিৎসকৰ চৰিত্ৰত বিকাশ ৰায়

সংগীত

হেমন্ত মুখাৰ্জীয়ে ছবিখনৰ সংগীত ৰচনা কৰিছিল। ইয়াত হেমন্ত মুখাৰ্জী আৰু ৰাণু মুখাৰ্জীয়ে গোৱা ৰবীন্দ্ৰনাথ ঠাকুৰে লিখা দুটা গীত ব্যৱহাৰ কৰা হৈছে। সুৰেন্দ্ৰনাথ চক্ৰৱৰ্তীয়ে বিয়াৰ গীতটো লিখিছে আৰু সুৰ ৰচনা কৰিছে। এই গীতটোত গৌৰী ঘোষ, পদ্মৰাণী চেটাৰ্জী, মিনু দে, শৰ্মিলা গংগোপাধ্যায়, উমা আম্বালী, আৰু শীলা ভট্টাচাৰ্যই কণ্ঠদান কৰিছে।

বঁটা

অষ্টদশ ৰাষ্ট্ৰীয় চলচ্চিত্ৰ বঁটা (১৯৭০)
বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
বি.জে.এ.এফ. বঁটা
শ্ৰেষ্ঠ ভাৰতীয় চলচ্চিত্ৰ
শ্ৰেষ্ঠ সহযোগী অভিনেত্ৰী- সাবিত্ৰী চট্টোপাধ্যায়

তথ্যউৎস

বাহ্যিক সংযোগ

শ্ৰেণী:১৯৭১ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মুমতাজ সৰকাৰ

মুমতাজ সৰকাৰ এগৰাকী ভাৰতীয় অভিনেত্ৰী আৰু মডেল। যাদুকৰ পিচি স’ৰকাৰ জুনিয়ৰ আৰু জয়ছ্ৰী স’ৰকাৰৰ কন্যা। বাংলাদেশৰ গায়িকা মেহৰীনৰ মিউজিক ভিডিঅ’ৰ জৰিয়তে মুমতাজে নিজৰ কেৰিয়াৰ আৰম্ভ কৰিছিল। ২০১০ চনত বীৰছা দাসগুপ্তৰ পৰিচালনাত নিৰ্মিত বাংলা ছবি ০৩৩ত অভিনয় কৰিছিল।

শিক্ষা আৰু কাৰ্য্যকলাপ

তেওঁৰ স্কুলীয়া শিক্ষা কলকাতাৰ মডাৰ্ণ হাইস্কুল ফৰ গাৰ্লছৰ পৰা হৈছিল। কলিকতা বিশ্ববিদ্যালয়ৰ অন্তৰ্গত দক্ষিণ কলিকতা আইন মহাবিদ্যালয়ৰ পৰা বি.এ.এল.বি. তেওঁৰ চখ হৈছে ক্ৰীড়া আৰু এগৰাকী খেলুৱৈ হিচাপে তেওঁ বংগ এমেচাৰ বক্সিং ফেডাৰেচনৰ তত্বাৱধানত দক্ষিণ কলকাতা ক্লাবত বক্সিঙৰ প্ৰশিক্ষণ লাভ কৰিছিল। জুডোৰ প্ৰশিক্ষণো লৈছিল, আৰু শ্বট পুটত ৱাইএমচিএৰ স্বৰ্ণ পদক বিজয়ী। মুমতাজ এগৰাকী শাস্ত্ৰীয় জাজ নৃত্যশিল্পীও।

তথ্যসূত্ৰ

বাহ্যিক সংযোগসমূহ

শ্ৰেণী:জীৱিত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি